Jevgeni, kohteen ELÄ PAREMMIN tekijä - Page 2 of 65
Tänään blogissa jälleen jo kauan sitten tekemäni videoblogi, jonka olen unohtanut jakaa tänne. Tällä kertaa aiheena sosiaaliset taidot ja se, kuinka saada muilta ihmisiltä kiinnostusta. Koen, että todella monet ”näin saat muut kiinnostumaan sinusta”- tyyppiset neuvot ovat usein hieman manipulatiivisia ja muita ihmisiä aliarvioivia, joten halusin tehdä videon, jolla aihetta käsitellään (ainakin toivottavasti) asiallisemmasta näkökulmasta. Video katsottavissa tämän linkin takaa tai suoraan alta. Mukavia katseluhetkiä!
Omassakin suhteessamme niiden läsnäolo tuntui kuitenkin rasittavalta. Kumpikaan meistä ei varsinaisesti käyttänyt kännykkää liikaa, vaan kyse oli pikemminkin käytön huonosta rytmittämisestä. Esimerkiksi näin…
Huomasin tuossa parisen kuukautta sitten, että on viime aikoina tullut ”kitistyä” tavallista enemmän. Otin siksi ”30 päivää ilman valittamista” -haasteen. Haasteen säännöt olivat seuraavat:
– Älä ”valita” (ts. puhu pikkuasioista valittavaan sävyyn) kuukauden ajan
– Jos puhut jostain asiasta valittavaan sävyyn, haaste on aloitettava alusta. Kokonainen kuukausi on mentävä ilman valittamista.
Toimivatko etä- ja kaukosuhteet? Onko suhteella tulevaisuutta, jos oma kulta asuu kaukana toisella paikkakunnalla tai jopa toisessa maassa? Näitä pohdiskelin joitain kuukausia sitten videoblogissani, jonka silloin unohdin jakaa tänne. Parempi kuitenkin myöhään, kuin ei milloinkaan. Eli videoilla jonkinlaisia ajatuksia etäsuhteilusta. Mukavia kuunteluhetkiä!
Hesarissa ilmestyi tänään kolumni otsikolla ”Ylisuorittajien ongelmat ovat ylellisyyttä – Minun on vaikeaa surra ihmisten puolesta, jotka ovat saavuttaneet elämässään liikaa”. En yleensä ota suoraan kantaa muiden teksteihin, mutta tässä haluan tehdä poikkeuksen, sillä tällä kertaa ”en voisi olla enempää eri mieltä”. Kirjoituksen viesti oli mielestäni kylmä ja asiaton.
6.10. vietettiin maailman Avannnepäivää. Kyseessä on kolmen vuoden välein vietettävä teemapäivä, jonka tarkoitus on saattaa yhteen avanneleikattuja ja luoda tietoisuutta avanteen kanssa elämiseen liittyen. Aihe nousi esiin myös Ylen uutisissa ainakin täällä ja täällä. Tällä kertaa avannepäivien teemana oli ”avoimuus muuttaa elämäsi”. Olin yksi avannepäivän esiintyjistä ja puhuin häpeän käsittelystä.
Aihe on tärkeä, sillä avanteen kanssa elämiseen liittyvä häpeä ei ole harvinaista. Kun oma keho muuttuu erilaiseksi kuin ennen (ja erilaiseksi kuin ”muilla ihmisillä”), saatetaan itsensä kokea esimerkiksi oudoksi, vääränlaiseksi tai jollain tavoin ”vikaiseksi”.
Tämän viikon blogipostauksessa haluan vinkata erästä tekniikkaa, jonka olen itse kokenut varsin hyödyllisenä oman elämäni ihmissuhteiden ja niiden laadun hahmottamisessa. Koen, että tällä tekniikalla on myös ihan kelpo terapeuttinen arvo. Kyseessä on hollantilaisen psykoterapeutin Lukas Derksin kehittelemä ”sosiaalipanoraama”. Mikäli aihe kiinnostaa, niin laadukas englanninkielinen kuvaus löytyy tämän linkin takaa. Pääasiassa tekniikka on kuitenkin tuttu lähinnä NLP-piireistä, mikä on sääli, sillä tällä saattaisi olla paikkansa myös mielenterveystyön virallisemmissa ilmentymissä.
Kokeilin tätä ensimmäistä kertaa muistaakseni joskus vuonna 2016 ystäväni Noora Korpin pitämässä työpajassa ja koin sen ihan käteväksi. ISittemmin olen käyttänyt tätä n. kerran vuodessa sellaisissa tilanteissa, joissa olen kokenut tarvetta hahmottaa, mikä on ”suhteeni” johonkuhun ihmiseen. Siis esimerkiksi silloin, kun olen ihmetellyt, miksi jonkun kanssa tekemisissä oleminen tuntuu esimerkiksi painostavalta tai miksi minun on hankalaa suhtautua johonkuhun tarpeeksi vakavasti…